จับตา “พปชร.” หารือปรับ ครม.บ่ายนี้ เคาะสูตรแบ่งโควตา รมต. หลังเก้าอี้ว่าง 6 ที่นั่ง
จับตา “พลังประชารัฐ” ประชุมพรรค หารือปรับ ครม.บ่ายนี้ เคาะสูตรแบ่งโควตา รมต. หลังเก้าอี้ว่าง 6 ที่นั่ง 
จับตา “พลังประชารัฐ” ประชุมพรรค หารือปรับ ครม.บ่ายนี้ เคาะสูตรแบ่งโควตา รมต. หลังเก้าอี้ว่าง 6 ที่นั่ง
21 ก.ค. 2563

รายงานข่าวจากพรรคพลังประชารัฐ (พปชร.) เปิดเผยว่า การประชุมพรรคในช่วงบ่ายวันนี้ (21 ก.ค.63) จะหารือสูตรการปรับคณะรัฐมนตรี (ครม.) ในโควตาของพรรค หลังจากกลุ่ม 4 กุมารลาออกจากพรรคและตำแหน่งรัฐมนตรี  รวมถึง ม.ร.ว.จัตุมงคล โสณกุล จากพรรครวมพลังประชาชาติไทย ที่ลาออกจากตำแหน่งรัฐมนตรีว่าการกระทรวงแรงงาน และนายเทวัญ ลิปตพัลลภ จากพรรคชาติพัฒนา ที่ลาออกจากตำแหน่งรัฐมนตรีประจำสำนักนายกรัฐมนตรี เช่นกัน ทำให้มีเก้าอี้ใน ครม.ว่างลง 6 ตำแหน่ง คือ รองนายกรัฐมนตรี, รมว.คลัง, รมว.พลังงาน, รมว.อุดมศึกษา วิทยาศาสตร์ วิจัยและนวัตกรรม, รมว.แรงงาน และ รมต.สำนักนายกรัฐมนตรี
แหล่งข่าว กล่าวว่า สำหรับเก้าอี้ รมว.แรงงาน ในโควตาของพรรครวมพลังประชาชาติไทย เป็นที่แน่นอนว่าจะส่งนายอเนก เหล่าธรรมทัศน์ มาทำหน้าที่แทน ม.ร.ว.จัตุมงคล แต่เก้าอี้ รมต.ประจำสำนักฯ ของพรรคชาติพัฒนา คงจะไม่ได้คืน
ขณะที่ในกลุ่มแกนนำพรรค พปชร.ยังมีการเจรจาต่อรองตำแหน่งต่าง ๆ คาดว่าบ่ายวันนี้จะมีคำตอบจากที่ประชุมพรรค หลังจากหยิบยกสูตรต่าง ๆ ในการปรับ ครม.มาพิจารณา ซึ่งมีความเป็นไปได้มากที่สุด คือ สูตรแรก นายไพรินทร์ ชูโชติถาวร เป็นรองนายกรัฐมนตรี, นายปรีดี ดาวฉาย รมว.คลัง, นายสุริยะ จึงรุ่งเรืองกิจ ย้ายจาก รมว.อุตสาหกรรม ไปเป็น รมว.พลังงาน, นายอนุชา นาคาศัย เป็น รมว.อุตสาหกรรม, นายสุชาติ ชมกลิ่น ไปเป็น รมว.อุดมศึกษาฯ, นางนฤมล ภิญโญสินวัฒน์ เป็นรมต.ประจำสำนักนายกฯ
สูตรสอง คือ นายไพรินทร์ เป็นรองนายกรัฐมนตรี ควบ รมว.พลังงาน, นายสุชาติ ไปเป็น รมช.มหาดไทย หรือ อาจไปเป็น รมช.เกษตรฯ แล้วสลับให้ ร.อ.ธรรมนัส พรหมเผ่า มาเป็น รมช.มหาดไทย, นายอนุชา เป็น รมว.อุดมศึกษาฯ หรือ อาจไปเป็น รมช.คลัง แล้วให้นายสันติ พร้อมพัฒน์ มาทำหน้าที่ รมว.อุดมศึกษาฯ ส่วน ตำแหน่งอื่นยังคงเดิมคือ นางนฤมล เป็น รมต.สำนักนายกฯ นายปรีดี เป็น รมว.คลัง
สูตรสาม คือ นายสุชาติ ไปเป็น รมว.ดิจิทัลเพื่อเศรษฐกิจและสังคม (ดีอีเอส) ขณะที่นายพุทธิพงษ์ ปุณณกันต์ หลุดจากตำแหน่ง โดยอาจไปช่วยงานนายกรัฐมนตรีที่ทำเนียบรัฐบาลแทน ตำแหน่งอื่นๆ ยังคงเป็นไปตามสูตรที่ 2
ส่วนตำแหน่งโฆษกประจำสำนักนายกรัฐมนตรีที่จะว่างลงนั้น กลุ่มดาวฤกษ์พยายามผลักดันให้ น.ส.วทันยา วงษ์โอภาสี ส.ส.บัญชีรายชื่อมาทำหน้าที่แทนนางนฤมล
 